Hamppuöljy

Hamppuöljy on hampun siemenistä puristettua öljyä, jossa on korkea pitoisuus välttämättömiä rasvahappoja. Kylmäpuristettuna hamppuöljy on vaalean vihreää ja se on maultaan pähkinäisen ruohoinen. Hamppuöljy on gluteenitonta ja kolesterolitonta.

Hamppuöljy on saanut huomiota mahdollisena biodieselin lähteenä. 1800-luvulle asti hamppuöljy oli yleisesti käytössä lamppuöljynä; vuonna 1818 Helsingissä otettiin käyttöön hamppuöljyä polttavia katulamppuja.  pdf  Hamppuöljy oli 1800- luvun alkupuolelle saakka käytetyin lamppuöljy, sekä toisiksi käytetyin 1870- luvulle asti, valaista saadun öljyn jälkeen. 

Hamppuöljy jäi käytöstä mm. 1800-luvun loppupuolen öljylöytöjen takia.http://emperor.wikidot.com/luku-2

Puhdistettu hamppuöljy on kirkasta ja melko mautonta. Sitä käytetään yleisimmin vartalonhoitotuotteissa, liukasteissa, maaleissa sekä teollisuudessa. Antibakteerisien ominaisuuksiensa takia se on hyödyllinen saippuoiden, shampoiden sekä pesuaineiden raaka-aine.

Hamppuöljy sisältää paljon terveellisiä ja ihmiselle välttämättömiä omega-3-, omega-6-, ja omega-9-rasvahappoja. Hampunsiementen monityydyttymätön ja paljon rasvahappoja sisältävä rasva koostuu pääosin linolihaposta (LA, omega-6), jota on siementen rasvapitoisuudesta noin 55 prosenttia ja alfalinoleenihaposta (ALA, omega-3) jota on 20–25 prosenttia. Hampunsiemenet sisältävät myös erittäin harvinaista ja terveellistä gammalinoleenihappoa (GLA, omega-6) neljä prosenttia ja stearidonihappoa (SDA, omega-3) suunnilleen kaksi prosenttia. Sen on myös todistettu lievittävän atooppisen kuivan ihon oireita. 

Kylmäpuristusprosessin sivutuotteena syntyvää hamppurouhetta on myös ehdotettu valkuaisrehuksi lypsylehmille.
Aiemmin soijapavun luultiin olevan kasvikunnan eniten aminohappoja sisältävä jäsen, sillä se sisältää jopa 18 aminohappoa kahdestakymmenestä proteiinisynteesissä tarvittavasta aminohaposta. Kuitenkin uudempien tutkimusten mukaan hampunsiemenet sisältävät kaikki ihmisen terveydelle välttämättömät 20 aminohappoa.

Hamppuöljyssä ei ole huomattavia määriä THC:tä, eikä se siten toimi psykoaktiivisen huumeen tavoin. Hamppuöljy saattaa kuitenkin aiheuttaa väärän positiivisen tuloksen huumekokeessa.

 Kuvaus  
Puhdistettu hamppuöljy on läpinäkyvää ja väritöntä, miedolla hajulla. Sitä käytetään pääasiassa kehonhoitotuotteissa. Teknistä hamppuöljyä käytetään voiteluaineissa, maaleissa, musteissa, polttoaineissa ja muoveissa. Hamppuöljyä käytetään saippuoiden, shampoiden ja pesuaineiden valmistuksessa. Tämän öljyn välttämättömien omega-6- ja omega-3-rasvahappojen suhde on 3:1. Sitä voidaan käyttää myös raaka-aineena suuren mittakaavan biodieselin valmistuksessa.  

 Koostumus ja ravintoarvo 
Noin 49 % hamppunsiemenen painosta on elintarvikeöljyä, joka sisältää 76 % monityydyttymättömiä rasvoja, mukaan lukien omega-6-rasvahappoja, kuten linolihappoa (LA, 54 %) ja gamma-linoleenihappoa (GLA, 3 %), sekä omega-3-rasvahappoja, kuten alfalinoleenihappoa (ALA, 17 %) ja stearidonihappoa (2%). Sekä LA että ALA ovat välttämättömiä rasvahappoja. Lisäksi hamppuöljy sisältää 5–11 % kertatyydyttymättömiä rasvoja ja 5–7 % tyydyttyneitä rasvoja. Kuten muutkin öljyt ja rasvat, hamppuöljy sisältää 9 kcal/g. 

Verrattuna muihin ruokaöljyihin hamppuöljy sisältää vähän tyydyttyneitä rasvoja ja runsaasti monityydyttymättömiä rasvoja. Sen savuamispiste on suhteellisen alhainen, joten se ei sovellu paistamiseen. Sitä käytetään pääasiassa ruokaöljynä ja elintarvikelisäaineena.

Hamppunsiemenöljy ja CBD-öljy ovat täysin eri tuotteita. Molemmat saadaan hampusta, mutta hamppunsiemenöljy ei sisällä kannabinoideja. CBD-öljyä kutsutaan joskus hamppuöljyksi. 

Hamppuöljy kuuluu kuivuvien öljyjen luokkaan, koska se kykenee polymeroitumaan ja muodostamaan kiinteän muodon. Polymeeristen ominaisuuksiensa ansiosta hamppuöljyä käytetään sellaisenaan tai seoksen kanssa muiden öljyjen, hartsejen ja liuottimien kanssa puunlakkoina, pigmenttien sideaineena öljyväreissä sekä pehmeiden massojen plastifikaattorina ja kovettajana. Sen käyttö on samankaltaista kuin pellavaöljyllä, ja ominaisuudet vastaavat tungöljyä. 

Katso myös
 Hampun eteerinen öljy

Lähteet

Aiheesta muualla

  Finola -suomalainen hamppuöljyn valmistaja
 HamppuFarmi - Suomalainen hamppuöljytuotteiden valmistaja

Luokka:Kannabisvalmisteet
Luokka:Ruokaöljyt